[{"text_idx": "#000000", "text": "Local and National News for Carmarthenshire"}, {"text_idx": "#000005", "text": "Mae Cabinet y cyngor wedi cytuno i lunio cynigion a allai sicrhau\u2019r arbedion sylweddol hyn."}, {"text_idx": "#000006", "text": "Bydd cynghorwyr a swyddogion bellach yn cydweithio i ddatblygu cynigion ond, wedi degawd o leihau ei wariant ac oni bai bod cyllid sylweddol yn cael ei ddarparu gan Lywodraeth Cymru a Llywodraeth y DU, mae\u2019n rhaid i\u2019r cyngor bellach gynnig cwtogi rhai o\u2019i wasanaethau."}, {"text_idx": "#000007", "text": "Cyn bo hir, bydd Cyngor Sir Caerfyrddin yn ymgysylltu a\u0302\u2019i breswylwyr i gael eu barn a\u2019u syniadau er mwyn sicrhau\u2019r arbedion hyn ac wedyn yn lansio ymgynghoriad swyddogol cyn unrhyw benderfyniadau terfynol."}, {"text_idx": "#000010", "text": "\u201cMae\u2019n hanfodol bod y cyhoedd yn deall pam rydym yn wynebu\u2019r sefyllfa ariannol hynod anodd hon fel cyngor \u2013 sefyllfa na welwyd ei thebyg ers blynyddoedd lawer. Mae\u2019r camau hyn yn cael eu gorfodi ar bob awdurdod lleol ledled y wlad, gan fod yr amgylchiadau sydd wedi arwain at y diffygion sylweddol hyn yn ein cyllidebau y tu hwnt i\u2019n rheolaeth."}, {"text_idx": "#000011", "text": "\u201cMae costau ynni deirgwaith yn fwy, yn rhannol oherwydd y rhyfel yn Wcra\u0301in, sy\u2019n golygu y bydd yn costio \u00a310m ychwanegol i ni, y cyngor, wresogi ein hadeiladau \u2013 sy\u2019n cynnwys ysgolion, cartrefi preswyl a chanolfannau hamdden."}, {"text_idx": "#000012", "text": "\u201cMae\u2019n rhaid ystyried chwyddiant a\u2019i effaith ar gyflogau hefyd. Y llynedd, cyllidebwyd 4% ar gyfer codiadau cyflog ond ni allai neb fod wedi rhagweld lefel chwyddiant o 10% a\u2019r gofynion cyflog llawer uwch wedi hynny. Ar o\u0302l cynnal pleidlais ymhlith ei aelodau, mae UNSAIN newydd dderbyn cynnig codiad cyflog o ychydig o dan \u00a32,000 i\u2019w holl aelodau mewn llywodraeth leol. Mae hyn yn cyfateb i godiad cyflog o 10% ar gyfer y staff sy\u2019n derbyn y cyflogau isaf, a chyfartaledd o 7% ar draws gweithlu\u2019r cyngor."}, {"text_idx": "#000014", "text": "\u201cEfallai y bydd rhai yn gofyn pam mae amrywiad yn y diffyg a ragwelir yn ein cyllideb. Mae\u2019n werth nodi mai dim ond 20% o\u2019n hincwm sy\u2019n dod o\u2019r dreth gyngor. Daw\u2019r rhan fwyaf o\u2019n cyllid o\u2019r Grant Cynnal Refeniw sy\u2019n setliad amrywiol rydym yn ei gael gan Lywodraeth Cymru, sydd yn ei dro, yn dibynnu ar yr arian y mae\u2019n ei gael gan Lywodraeth y DU."}, {"text_idx": "#000017", "text": "\u201cFel cynghorau lleol, rydym wedi wynebu dros 10 mlynedd o doriadau i\u2019n cyllid, flwyddyn ar o\u0302l blwyddyn. Mewn gwirionedd, yn Sir Gaerfyrddin, rydym dros \u00a3100m yn waeth ein byd nag yr oeddem ddegawd yn o\u0302l."}, {"text_idx": "#000018", "text": "\u201cMae\u2019n bwysig bod y cyhoedd yn gwbl ymwybodol o ddifrifoldeb y sefyllfa; pa opsiynau y byddwn yn eu hystyried; eu barn ar yr opsiynau hynny, ac unrhyw awgrymiadau sydd ganddynt. Bydd hyn yn ychwanegol at y broses ymgynghori statudol tua diwedd y flwyddyn, ar o\u0302l i ni wybod beth fydd setliad y Grant Cynnal Refeniw gan Lywodraeth Cymru."}, {"text_idx": "#000020", "text": "\u201cFodd bynnag, mae\u2019n rhaid i ni hefyd, ynghyd a\u0302 Chymdeithas Llywodraeth Leol Cymru, lobi\u0308o Llywodraeth y DU am gymorth llawn yn wyneb y cynnydd mewn prisiau ynni, a Llywodraeth Cymru am gyllid ychwanegol sylweddol. Fel arall, rydym yn wynebu gostyngiad digynsail mewn gwasanaethau a/neu gynnydd ffigwr dwbl yn y dreth gyngor.\u201d"}, {"text_idx": "#000022", "text": "First ever young carers festival takes place in Wales"}, {"text_idx": "#000023", "text": "FUNDED by Welsh Government, the three day festival in Builth Wells is the first of its kind in Wales to..."}, {"text_idx": "#000025", "text": "A Carmarthenshire logistics, warehousing and distribution company has marked half a century in business by raising money for the Wales..."}]